CELEX: 32020R2178
Language: hr
Date: 2020-12-15 00:00:00
Title: Provedbena uredba Komisije (EU) 2020/2178 оd 15. prosinca 2020. o ispravku Provedbene uredbe (EU) 2020/1433 o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Pouligny-Saint-Pierre” (ZOI))

22.12.2020   
               
               
                  HR
               
               
                  Službeni list Europske unije
               
               
                  L 433/31
               
            
         PROVEDBENA UREDBA KOMISIJE (EU) 2020/2178
         оd 15. prosinca 2020.
         o ispravku Provedbene uredbe (EU) 2020/1433 o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Pouligny-Saint-Pierre” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:
         
                     (1)
                  
                  
                     Komisija je 5. listopada 2020. donijela Provedbenu uredbu (EU) 2020/1433 (2)o odobrenju izmjene specifikacije za naziv „Pouligny-Saint-Pierre” (ZOI) u skladu s člankom 52. stavkom 2. Uredbe (EU) br. 1151/2012. Iz navedene Uredbe (EU) 2020/1433 greškom je izostavljeno upućivanje na prijelazno razdoblje u skladu s člankom 15. stavkom 4. Uredbe (EU) br. 1151/2012 koje je Francuska odobrila određenim gospodarskim subjektima.
                  
               
                     (2)
                  
                  
                     Naime, dopisom od 20. prosinca 2018. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 za osam gospodarskih subjekata sa sjedištem na njihovu području koji ispunjavaju uvjete iz toga članka odobreno prijelazno razdoblje sa završetkom 30. lipnja 2025. u skladu s Odlukom od 22. studenoga 2018., objavljenom 8. prosinca 2018. u Službenom listu Francuske Republike, o izmjeni specifikacije zaštićene oznake izvornosti „Pouligny-Saint-Pierre”.
                  
               
                     (3)
                  
                  
                     Tijekom nacionalnog postupka prigovora zaprimljeno je osam prigovora, a svi su se odnosili na uvjete proizvodnje mlijeka, odnosno nemogućnost poštovanja udjela hrane za životinje koja potječe sa zemljopisnog područja utvrđenog u specifikaciji, u kojoj se navodi da „hrana za životinje proizvedena na zemljopisnom području (krmivo + dopunska krmna smjesa) čini najmanje 75 % ukupne godišnje prehrane stada.” Ti gospodarski subjekti kontinuirano su zakonito stavljali na tržište „Pouligny-Saint-Pierre” najmanje pet godina prije podnošenja zahtjeva i time ispunjavaju uvjete iz članka 15. stavka 4. Uredbe (EU) br. 1151/2012. Stoga im je odobreno prijelazno razdoblje sa završetkom 30. lipnja 2025., koje sada treba potvrditi Komisija.
                  
               
                     (4)
                  
                  
                     Riječ je o sljedećim gospodarskim subjektima: Earl de Vesche (br. SIRET 50317689300017); Ferme des Ages (br. SIRET19360598700026); Gaec de Villiers (br. SIRET 41293309500017); Jean Barrois (br. SIRET 33452601900016); Earl des Grands vents (br. SIRET 52325005800014); Earl du Start Chiebe (br. SIRET 50979878100019); Gaec de la Custière (br. SIRET 31928251300013); Gaec des Chinets (br. SIRET 35328804600017).
                  
               
                     (5)
                  
                  
                     Provedbenu uredbu (EU) 2020/1433 trebalo bi stoga na odgovarajući način ispraviti,
                  
               DONIJELA JE OVU UREDBU:
         
            Članak 1.
            Provedbenoj uredbi (EU) 2020/1433 dodaje se sljedeći članak:
            
               
                  „Članak 1.a
                  Zaštita dodijeljena u skladu s člankom 1. podliježe prijelaznom razdoblju koje je Francuska na temelju članka 15. stavka 4. Uredbe (EU) br. 1151/2012 odobrila gospodarskim subjektima koji ispunjavaju uvjete iz tog članka, u skladu s odlukom o izmjeni specifikacije zaštićene oznake izvornosti „Pouligny-St-Pierre” od 22. studenoga 2018., objavljenom 8. prosinca 2018. u Službenom listu Francuske Republike.”
               
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. prosinca 2020.
            
               
                  Za Komisiju,
               
               
                  u ime predsjednice,
               
               Janusz WOJCIECHOWSKI
               
                  Član Komisije
               
            
         
         
            (1)  SL L 343, 14.12.2012., str. 1.
         
         
            (2)  Provedbena uredba Komisije (EU) 2020/1433 оd 5. listopada 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Pouligny-Saint-Pierre” (ZOI) (SL L 331, 12.10.2020., str. 19.).